CELEX: 62011TN0080
Language: hu
Date: 2011-02-09 00:00:00
Title: T-80/11. sz. ügy: 2011. február 9-én benyújtott kereset — Nath Kalsi kontra OHIM — American Clothing Associates (RIDGE WOOD)

2.4.2011   
            
            
               HU
            
            
               Az Európai Unió Hivatalos Lapja
            
            
               C 103/26
            
         2011. február 9-én benyújtott kereset — Nath Kalsi kontra OHIM — American Clothing Associates (RIDGE WOOD)
   (T-80/11. sz. ügy)
   2011/C 103/45
   A keresetlevél nyelve: német
   
      Felek
   
   
      Felperesek: Dwarka Nath Kalsi és Ajit Nath Kalsi (Agra, India) (képviselő: J. Schmidt ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: American Clothing Associates NV (Evergem, Belgium)
   
      Kereseti kérelmek
   
   
               —
            
            
               A Törvényszék helyezze hatályon kívül a Belső Piaci Harmonizációs Hivatal (védjegyek és formatervezési minták) első fellebbezési tanácsának 2010. november 19-i határozatát (R 599/2010-1. sz. ügy);
            
         
               —
            
            
               a Törvényszék az alperest kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a 18., 24. és 25. osztályba tartozó árukra vonatkozó „RIDGE WOOD” szóelemet tartalmazó ábrás védjegy.
   
      A felszólalási eljárásban hivatkozott védjegy vagy megjelölés jogosultja: az American Clothing Associates NV.
   
      A hivatkozott védjegy vagy megjelölés: a 18., 25. és 40. osztályba tartozó árukra és szolgáltatásokra vonatkozó „RIVER WOODS” szóvédjegy, valamint a „RIVER WOODS” és a „River Woods” szóelemet tartalmazó ábrás védjegyek.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési osztály a fellebbezésnek helyt adott.
   
      Jogalapok: a 207/2009/EK rendelet (1) 8. cikke (1) bekezdése b) pontjának megsértése, mivel az ütköző védjegyek között nem áll fenn az összetévesztés veszélye; 207/2009/EK rendelet 15. cikke (1) bekezdésének és 42. cikkének megsértése, mivel nem bizonyították a korábbi védjegy tényleges használatát, valamint a 207/2009/EK rendelet 8. cikke (5) bekezdésének megsértése, mivel az American Clothing Associates által előterjesztett tények nem voltak elegendőek az e cikk értelmében vett közismertség alátámasztására.
   
      (1)  A közösségi védjegyről szóló, 2009. február 26-i 207/2009/EK tanácsi rendelet (HL L 78., 1. o.).